kardosdrur/scandi-wiki huggingface dataset:
Den femte årstid

Den femte årstid er en roman fra 2004 skrevet af Henning Mortensen.

Romanen følger nogen sære skæbner, hvoraf de fleste ikke går så meget op i at overholde loven.

Vi hører blandt andre om Sanne, som drømmer om at gøre oprør og bryde ud af sit liv. Hun lever på bunden af samfundet.

Bogen giver læseren et indblik i en rutchetur og og ned gennem samfundspyramiden.

Romaner fra Danmark
Litteratur i 2004
Asger Reher

Asger Reher (født 24. juni 1950 i Aabenraa) er en dansk skuespiller. Han har både spillet skuespil, haft film og tv-roller, og så er han kendt som medlem af Ørkenens Sønner.

Karriere 
Reher blev uddannet fra Skuespillerskolen ved Aarhus Teater i 1978 og var ansat på teatret de følgende fire år, inden han drog til København og fik roller på Det kongelige Teater, f.eks. i stykkerne Den Politiske Kandestøber, Jeppe på bjerget, Hamlet og En sælgers død.

I de sidste mange år er han for alvor blevet landskendt som det ene af de fire medlemmer af Ørkenens Sønner hvor han er Ali Bubbas Barkhar, logens lavest rangerede og bladsamler.

På tv har han haft roller i bl.a. Strisser på Samsø, Rejseholdet, Forsvar, Krøniken, Ørnen og Forbrydelsen II.

Han har også medvirket i flere revyer heriblandt Nykøbing F. Revyen. I 2005 modtog han Årets Dirch ved Revyernes Revy.

Privatliv 
Sammen med Eva Nevel har Reher sønnen Matias. De fik sønnen, da Reher gik på elevholdet ved Aarhus Teater. Han er bosat i København tæt ved Torvehallerne.

Han ejer en Porsche Cayenne og en AC Cobra.

Filmografi

Film

Tv-serier

Referencer

Eksterne henvisninger 

 
 

Skuespillere fra Danmark
Personer fra Aabenraa
Nikolaj Znaider

Nikolaj Znaider (født 5. juli 1975 i København) er en dansk-israelsk violinist.

Som 14-årig vandt han i maj 1990 første pris i sin kategori i Jaroslav Kocian Konkurrencen i Tjekkoslovakiet og i 1991 5. pris samt publikums pris i Yehudi Menuhin International Violin Competition.

I 1992 vandt han, 16 år gammel – som yngste deltager og første dansker nogensinde – Den Internationale Carl Nielsen Violinkonkurrence (Carl Nielsen International Competitions), og i 1997 vandt han førsteprisen i violinverdenens mest respekterede konkurrence, Queen Elizabeth International Violin Competition i Bruxelles.

Nikolaj Znaider spiller omkring 100 koncerter om året med de bedste orkestre, dirigenter og kammermusikensembler i verden. Dertil kommer en række koncerter med Nikolaj Znaider som dirigent.

Han regnes i dag for en af violinverdenens ypperste virtuoser.

Nikolaj Znaider spiller på en Guarnerius del Gesu 1741 "Ex-Kreisler".

Diskografi 
 Carl Nielsen og Max Bruchs violinkoncerter. London Philharmonic Orchestra, Lawrence Foster. (2000)
 Prokofievs violinkoncert nr. 2 og Glasunovs violinkoncert. Bayerisches Symphonieorchester, Mariss Jansons. (2002)
 Bravo – Virtuoso and Romantic encores for Violin. Med Daniel Gortler (klaver). (2003)
 Beethovens og Mendelssohns violinkoncerter. The Israel Philharmonic Orchestra, Zubin Mehta. (2005)
 Brahms' samlede værker for violin og klaver. Med Yefim Bronfman (klaver). (2007)

Hædersbevisninger 
 2010: Ridderkorset af Dannebrogordenen

Personer fra København
Violinister fra Danmark
Riddere af Dannebrog
Danskere i 2000-tallet
Jøder fra Danmark
Personer i Kraks Blå Bog
Dansk Bredbånd

Dansk Bredbånd A/S var oprindelig en del af det kendte internationale svenske selskab Bredbandsbolaget AB.

Den 14. januar 2002 blev den danske afdeling af selskabet udskilt som selvstændig virksomhed og drevet videre på danske hænder. Navnet blev dengang ændret til Dansk Bredbånd a/s.

Dansk Bredbånd er blandt Danmarks førende leverandører af bredbånds-løsninger baseret på optisk fiberteknologi, også kaldet lyslederteknologi. Dansk Bredbånd blev i 2008 kritiseret for urimelige metoder på kanten af loven af forbrugerrådet .

Ekstern henvisning 

Dansk Bredbånd a/s 

Internetudbydere i Danmark
Tv-udbydere
Waoo
Den Europæiske Ombudsmand

Den Europæiske Ombudsmand er et embede i  EU der blev oprettet med Maastricht-traktaten i 1993. Ombudsmanden undersøger klager over fejl eller forsømmelser i unionens institutioner som f.eks. Europa-Kommissionen, Rådet for Den Europæiske Union og Europa-Parlamentet. Han eller hun kan også undersøge EU's andre organer, fx Det Europæiske Miljøagentur og Det Europæiske Arbejdsmiljøagentur, mens EU-domstolens domstolsfunktioner ikke ligger inden for Ombudsmandens mandat.

Ombudsmanden foretager normalt sine undersøgelser på grundlag af klager, men kan også foretage undersøgelser på eget initiativ.

Den Europæiske Ombudsmand er siden 1. oktober 2013 den tidligere irske ombudsmand Emily O'Reilly. Hun blev udnævnt af Europa-Parlamentet 3. juli 2013 og afløste P. Nikiforos Diamandours, som besad posten siden den 1. april 2003. Parlamentet udnævnte den første Europæiske Ombudsmand i 1995, Det var den tidligere finske ombudsmand og socialdemokratiske justitsminister, Jacob Söderman.

Eksterne henvisninger 
 EUs sider om Ombudsmanden (dansk version)

EU
EU's institutioner
Association for Computing Machinery

The Association for Computing Machinery eller ACM blev grundlagt i 1947 som verdens første videnskabelige og undervisningsmæssige forening for datalogi. Foreningen har for tiden ca. 78.000 medlemmer. Dens hovedkvarter befinder sig i New York.

Datalogi
Etableret i 1947
Organisationer fra USA
Dansk Folkeparti (flertydig)

Dansk Folkeparti kan referere til:

 Dansk Folkeparti, det nuværende parti, stiftet 1995
 Dansk Folkeparti (1993), en liste ved kommunalvalget i 1993 i Odense
 Dansk Folkeparti (1941-1943), et korporativistisk parti der eksisterede fra 1941 til 1943
Det Store Relief

Det Store Relief, et billedhuggerarbejde udført af kunstneren J.F. Willumsen i årene 1923 til 1928. Værket blev bestilt af den danske stat med støtte fra Ny Carlsbergfondet og udstillet på Statens Museum for Kunst. I forbindelse med opførelsen af Willumsens Museum i 1955-57 blev det flyttet til Frederikssund.

Værket, som er et af Willumsens hovedværker, er blevet udvalgt til kanonlisten for billedkunst.

Referencer 

Kunst
Kulturkanonen
Dilbeek

Dilbeek er et kommunalt område i provinsen Vlaams-Brabant (Flamsk Brabant), Belgien. Indbyggertallet er pr. 1. juli 2005 på 39.366, og har et areal på 41,18 km².

Kommunen omfatter byerne Groot-Bijgaarden, Itterbeek, Schepdaal, Sint-Martens-Bodegem og Sint-Ulriks-Kapelle. 

Navnet Dilbeek begynder at optræde i dokumenter og på mønter i 1000-tallet.

Byer i Belgien
Mars Delight

Mars Delight er en chokoladebar med vaffel i midten. Det er et spin-off fra den originale Mars bar.

Se også
 Mars
 Mars Incorporated

Chokolade
Mars Incorporated
§ 71-tilsynet

§ 71-tilsynet er Folketingets udvalg, som fører tilsyn med forholdene for administrativt frihedsberøvede, dvs. personer, som er tvangsindlagt, tilbageholdt eller lignende.

Udvalgets navn refererer til grundlovens § 71, der siger, at Folketinget skal nedsætte et udvalg, som fører tilsyn med forholdene for administrativt frihedsberøvede. Udvalget tager ikke stilling til, om en frihedsberøvelse er korrekt eller lovlig, det er der andre instanser til. Men de ser på, om forholdene er rimelige for de mennesker, som er frihedsberøvede. De træffer ikke afgørelser, men kommer med henstillinger og tager problemer op med ministrene.

Ekstern henvisning 
 § 71-tilsynet på Folketingets hjemmeside

Folketingsudvalg
Mads Vibe-Hastrup

Mads Vibe-Hastrup (født 20. november 1978) er en dansk golfspiller.

Karriere 
Mads Vibe-Hastrup begyndte at spille golf i 1989 og blev professionel i 1999. Han vandt i 2001 tre gange på Nordic League og havde syv top-ti placeringer på Challenge Tour. Dermed kvalificerede han sig til PGA European Tour, som han tilhørte, indtil han efter en miserabel 2005-sæson måtte tilbage til Challenge Tour 2006-sæsonen.

Han vendte allerede i 2007 tilbage til European Tour, og efter en delt andenplads i en turnering i Wales kom det store gennembrud i oktober samme år, da han vandt Open de Madrid med en præmiesum på €150.000 samt en ekstragevinst med at være sikret plads på European Tour de følgende to sæsoner. Med sejren blev Vibe-Hastrup den sjette dansker, der har vundet en turnering på European Tour.

Hans samlede præmieindtjening til og med oktober 2007 er på ca. €1.000.000.

Kildeangivelser

Eksterne henvisninger 

Golfspillere fra Danmark
AFC Ajax

Amsterdamsche Football Club Ajax (eller AFC Ajax, Ajax Amsterdam eller Ajax) er en hollandsk fodboldklub med hjemmebanen Johan Cruijff Arena i Amsterdam. Klubben blev grundlagt den 18. marts 1900 under navnet Football Club Ajax.

Ajax er kendt for konceptet totalfodbold, som blev udviklet i Holland i 1970'erne, blandt andet med Johan Cruyff på holdet.

Ajax Amsterdam er især kendt for klubbens store ungdomsakademi 'Die Toekomst', hvor blandt andet Vurnon Anita, Gregory van der Wiel og Jan Vertonghen er uddannet. Ajax andethold, Jong Ajax, spiller i landets næstbedste liga, Eerste divisie.

Danske spillere gennem tiderne 

 Tom Søndergaard
 Henning Jensen
 Frank Arnesen
 Søren Lerby
 Jan Mølby
 Sten Ziegler
 Johnny Hansen
 Jesper Olsen
 Dan Petersen
 Michael Laudrup (1997-1998)
 Brian Laudrup (1999-2000)
 Jesper Grønkjær (1998-2000)
 Ole Tobiasen
 Per Weihrauch
 Michael Krohn-Dehli (2006-2008)
 Kenneth Perez (2006-2007)(2008-2008).
 Dennis Rommedahl (2007-2010).
 Christian Eriksen (2008-2013).
 Nicolai Boilesen (2010-2016).
 Viktor Fischer (2011-2016)
 Lasse Schöne (2012-2019)
 Christian Poulsen (2012-2014)
 Lucas Andersen (2012-2016)
 Kasper Dolberg (2016-2019)
 Rasmus Nissen (2018-2019)
 Mohamed Daramy (2021-2023)
 Anton Gaaei (2023-)

Titler vundet af Ajax Amsterdam 
 Hollandske mesterskab (36): 1918, 1919, 1931, 1932, 1934, 1937, 1939, 1947, 1957, 1960, 1966, 1967, 1968, 1970, 1972, 1973, 1977, 1979, 1980, 1982, 1983, 1985, 1990, 1994, 1995, 1996, 1998, 2002, 2004, 2011, 2012, 2013, 2014,
2019, 2020-21, 2021-22

 Hollandske pokalturnering (20): 1917, 1943, 1961,1967, 1970, 1971, 1972, 1979, 1983, 1986, 1987, 1993, 1998, 1999, 2002, 2006, 2007, 2010, 2019, 2020-21
 Hollandske Supercup (7): 1993, 1994, 1995, 2002, 2005, 2006, 2007
 Intertoto: 1962
 European Champions Cup/UEFA Champions League: 1971, 1972, 1973, 1995
 UEFA Pokalvindernes Turnering: 1987
 UEFA Cup (fra 1972): 1992
 UEFA Super Cup (fra 1972): 1972, 1973, 1995
 VM for klubhold (fra 1930): 1972, 1995

Eksterne henvisninger 

Ajax Amsterdams hjemmeside

Noter 

 
Fodboldklubber i Nederlandene
Sport i Amsterdam
Etableret i 1900
Selskaber noteret på Euronext exchanges
G-14 klubber
Finn O. Hvidberg-Hansen

Finn Ove Hvidberg-Hansen (født 9. september 1935, død 25. september 2022) var en dansk professor i semitisk filologi fra 1997 ved Aarhus Universitet.

Blev cand. theol. i 1961, lic.theol (1968) og fik i 1979 den filosofiske doktorgrad på en afhandling om Karthagos bygudinde Tanit. Medlem af Videnskabernes Selskab 1993.

Hvidberg-Hansen udgav flere bøger og artikler om fønikisk-punisk religion og sprog, samt om det kana'anæisk-fønikiske område.

Nevø til professoren og ministeren Flemming Friis Hvidberg. I 2005 udkom festskriftet Et blandet bæger i anledning af Hvidberg-Hansens 70-års fødselsdag.

Udvalgt litteratur 
 Kanaʿanæiske myter og legender: Tekster fra Ras Shamra-Ugarit: Dansk oversættelse med kommentar, I-II, Aarhus Universitetsforlag, 1990
 Palmyra samlingen, Ny Carlsberg Glyptotek, 1993
 Zenobia – byen Palmyra og dens dronning, Sfinx, 2002
 Koranen. Udvalgte tekster, Høst & Søn, 2004
 Hvad siger Koranen?, Rosinante (Gyldendal), 2006. Begge udgaver med indledninger og kommentarer.
 "`Arsû and ´Azîzû. A Study of West Semitic "Dioscuri" and the Gods of Dawn and Dusk"(Kgl.da. Vidsk.Selskabs Hist.-filos.Meddelelser 97, 2007
 Pernille Carstens, John Møller Larsen, Dorthe Maria Kodal, Dan Enok Sørensen (red.), Et blandet bæger – Studier tilegnet Finn O. Hvidberg-Hansen, Anis, 2005

Kilde 
 Indledningsbiografien om Hvidberg-Hansen i hans bog om Zenobia.

Referencer 

Filologer fra Danmark
Ansatte ved Aarhus Universitet
Medlemmer af Videnskabernes Selskab
Personer i Kraks Blå Bog (afdøde)
Michael Angold

Michael Angold (født 1940) britisk byzantinist og historiker. Professor i byzantinsk historie ved universitetet i Edinburgh, Skotland, og en af verdens førende forskere inde for sit felt. 

Angold har specielt beskæftiget sig med Det Byzantinske Riges senere historie, især perioden fra 1025-1263, hviket har ført til flere udgivelser om perioden.

Udvalgt litteratur 
 The Fourth Crusade (2003)
 The Byzantine Empire 1025-1204 – A Political History (1997)
 Church and Society in Byzantium Under the Comneni, 1081-1261 (2000)
 A Byzantine Government in Exile (1975)

Historikere fra Storbritannien
N.G.L. Hammond

Nicholas Geoffrey Lemprière Hammond (14. november 1907 – 24. marts 2001) var en britisk oldtidshistoriker, som specialiserede sig i det antikke Makedoniens historie, hvilket har ført til flere grundlæggende værker inden for studiet af Filip II og Alexander den Store.

Under et ophold i Grækenland deltog Hammond i den græske modstandsbevægelse under 2. verdenskrig.

I sin akademiske karriere var Hammond med til at skrive The Oxford Classical Dictionary. Som redaktør og forfatter deltog han sammen med sin tids store forskere i Cambridge's flerbindsværk The Cambridge Ancient History. Senere var han redaktør og medforfatter på et flerbindsprojekt om Makedoniens historie i oldtiden.

Hammond underviste på Cambridge Universitetet og i Bristol samt mange andre steder i verden igennem sit lange liv. 

Hammonds syn på Alexander den Store er af mange blevet set som alt for positivt, og til tider har Hammond ikke været kritisk nok i sin anvendelse af kilderne. Fast står det dog, at Hammond inden for udforskningen af antikkens historie var en gigant.

Udvalgt litteratur 
 Alexander the Great (1994)
 Sources for Alexander the Great (1993)
 The Macedonian State (1992)

Historikere fra Storbritannien
Torben Piechnik

Torben Piechnik (født 21. maj 1963) er en tidligere dansk landsholdsspiller i fodbold. Hans bedste resultat som fodboldspiller er uden tvivl EM-guld i 1992. Han nåede i perioden 1991-1996 at spille 15 landskampe, dog uden at få scoret.

Biografi 
Som 16-årig fik Torben Piechnik sin debut for KB, hvor han spillede i otte år. De følgende år skiftede han klub med jævne mellemrum, og efter triumfen ved EM viste flere større klubber interesse for Piechnik og de øvrige spillere på EM-holdet. Piechnik endte i Liverpool FC, der på det tidspunkt havde været et af Europas allerstærkeste klubber i mange år. Desværre var de lidt på vej nedad, da Piechnik kom til klubben, og hans ophold blev ikke specielt heldigt, blandt andet pga. en langvarig skade. Piechnik blev senere valgt til Liverpool Echos Merseyside Lost 11, et udvalg af spillere, som avisen betegnede som de største fiaskoer i Liverpool og Evertons historie.

Han sluttede med at spille professionel fodbold med 5 år i AGF og har derefter arbejdet i transportbranchen, men uddannede sig også til fysiurgisk massør og er nu selvstændig i denne branche. Han har samtidig spillet sekundafodbold samt deltaget aktivt på det danske old boys-fodboldlandshold og på det såkaldte "Showstars"-hold.

Fodboldkarriere 
Torben Piechnik var forsvarsspiller.

Klubhold 
 KB (1979-1987 175 kampe)
 Ikast FS (1988-1989 65 kampe)
 B 1903 (1990-1992 90 kampe)
 FC København (1992 11 kampe)
 Liverpool FC (1992-1994 24 kampe)
 AGF (1994-1999 117 kampe)
I alt 494 kampe (heraf 25 Europa-cup kampe)

Landshold 
 15 A-landsholdskampe
 5 sejre, 8 uafgjorte, 2 nederlag
 Indskiftet 4 gange, udskiftet 1 gang
 3 gule kort
 0 mål

Resultater 
 Guld EM (1992 landsholdet)
 Sølv DM (1992 B 1903 og 1996 AGF)
 Bronze DM (1997 AGF)
 Guld pokalturneringen (1996 AGF)
 Sølv pokalturneringen (1984 KB, 1988 Ikast FS og 1992 B 1903)

Eksterne henvisninger 
 Piechnik på www.lfchistory.net

Noter 

Fodboldspillere fra Danmark
Fodboldspillere fra FC København
Fodboldlandsholdsspillere fra Danmark
Fodboldspillere fra AGF
Danskere af polsk afstamning
Deltagere ved det europæiske mesterskab i fodbold 1992
Deltagere ved det europæiske mesterskab i fodbold 1996
Steven Runciman

Sir James Cochran Stevenson Runciman (7. juli 1903 – 1. november 2000) var britisk historiker og byzantinist.

Runciman var en af sin tids største historikere inden for sit felt, der hovedsageligt drejede sig om byzantinsk historie, samt korstogshistorie og for Det Byzantinske Rige relevante nabostaters historie, bl.a. Sicilien.

Hans store sprogkundskaber, der bl.a. omfattede latin, græsk, armensk, georgisk, tyrkisk, russisk og persisk, var ham til stor hjælp igennem hans udforskning af kilderne til Byzantium og korsfarerstaterne. Runciman studerede på Trinity College i Cambridge, hvor han stiftede bekendtskab med den irske historiker og filolog John B. Bury, hvis interesse og forskning inden for byzantinsk historie må have sat sit præg på den unge Runciman.

Runciman var en historiker af den gamle skole. Han spekulerede ikke så meget i de sociologiske og økonomiske sammenhænge, når han skrev historie.

I 1938 arvede Runciman en stor formue fra sin afdøde farfar, hvilket gjorde at han nu kunne sige sit job op og rejse rundt i verden.

Hans produktion af artikler og bøger fortsatte herefter i stort antal, bl.a. med det grundlæggende værk History of the Crusades, der udkom i begyndelsen af 1950'erne.

Udvalgt litteratur 
 Byzantine Civilization (1933)
 A History of the Crusades: Volume 1, The First Crusade and the Foundation of the Kingdom of Jerusalem (1951)
 A History of the Crusades: Volume 2, The Kingdom of Jerusalem and the Frankish East (1952)
 The Eastern Schism: A Study of the Papacy and the Eastern Churches in XIth and XIIth Centuries (1953)
 A History of the Crusades: Volume 3, The Kingdom of Acre and the Later Crusades (1954)
 The Sicilian Vespers: A History of the Mediterranean World in the Later Thirteenth Century (1958)
 The Fall of Constantinople 1453 (1965)
 The Great Church in Captivity (1968)
 The Last Byzantine Renaissance (1970)
 The Orthodox Churches and the Secular State (1972)

Historikere fra Storbritannien
Gerontopsykologi

Gerontopsykologi er den del af psykologien, der beskæftiger sig med forståelse af menneskets aldring i samspil med det omgivende miljø. Faget beskæftiger sig med problemstillinger, der dækker området fra den raske aldring i en livslang sammenhæng til den svækkede eller syge aldring og de vanskeligheder, der er forbundet hermed i et bredt klinisk psykologisk perspektiv. 

Gerontopsykologi klassificeres ofte som en underdisciplin til udviklingspsykologi. 

('Geronto-',: Fra græsk vedr. ældre mennesker, alderdoms-. )

Se også 
 gerontopsykiatri, gerontologi, geriatri

Alderdom
Psykologi
Anvendt psykologi
Jean Richard

Jean Richard (født 7. februar 1921, død 25. januar 2021) var en fransk korstogshistoriker og professor emeritus ved universitetet i Dijon, samt medlem af Institut de France.

Richard udgav flere bøger og artikler om korstogenes historie, bl.a. en biografi over den franske korsfarerkonge Louis IX, en bog der er blevet oversat til engelsk.

Ud over generelle værker om korstogene skrev Richard en bog om greverne af den levantinske korsfarerstat Tripoli, en bog der til dato er den grundigste gennemgang af Tripolis historie.

Udvalgt litteratur 
 The Crusades, c.1071-1291
 Saint Louis – Crusader King of France

Historikere fra Frankrig
Tjek fødselsår
Hugh Kennedy

Hugh Kennedy (født 22. oktober 1947), er en britisk historiker med fokus på Mellemøsten i middelalderen, specielt de muslimske stater, men også lidt om korsfarerstaterne.

Han var tidligere ansat professor i Mellemøstens historie ved St. Andrews Universitet i Skotland.

Hans værker handler for det meste om de tidlige islamiske stater i Mellemøsten, men han har også skrevet om muslimerne i Portugal og Spanien i middelalderen.

Udvalgt litteratur 
 Crusader Castles
 Muslim Spain and Portugal
 Armies of the Caliphs – Military and Society in the Early Islamic State
 The Prophet and the Age of the Caliphates

Referencer 

Historikere fra Storbritannien
Donald M. Nicol

Donald MacGillivray Nicol (4. februar 1923 i Portsmouth – 25. september 2003 i Cambridge) var en britisk byzantinist og historiker med stort kendskab til græsk sprog og litteratur.

Nicol var fra 1970 til 1988 Koraës-professor i det moderne græske sprog, samt byzantinsk historie, sprog og litteratur ved King's College på Londons universitet.

I perioden 1988-1992 var han inspektør for Gennadius-biblioteket i Athen, og i dag er han emeritus professor ved King's College.

Nicols værker kan betragtes som kanon for enhver, der ønsker at studere den byzantinske historie i 1200-tallet, specielt hvad angår den byzantinske stat Epiros.

Han har skrevet flere biografier over nogle af Det Byzantinske Riges store personligheder, herunder også de byzantinske kvinder i hans værk "The Byzantine Lady" fra 1996.

Udvalgt litteratur 
 The Last Centuries of Byzantium, 1261-1453 (1972)
 The End of the Byzantine Empire (1979)
 The Despotate of Epiros, 1267-1479 (1984)
 Byzantium and Venice (1988)
 The Immortal Emperor (1992)

Historikere fra Storbritannien
Personer fra Portsmouth
Willumsens Museum

Willumsens Museum (tidligere J.F. Willumsens Museum) ligger i Frederikssund. Museet er et enkeltkunstnermuseum oprettet for kunstneren J.F. Willumsen. Det blev åbnet i 1957 og drives af Frederikssund Kommune.

Museet er opført 1957 tegnet af arkitekt Tyge Hvass og udvidet med en tilbygning i 2005 tegnet af arkitekt Theo Bjerg. Kunsthistoriker mag. art. Leila Krogh (f. 1943) var museets leder 1973-1990 og 1993-2006.
Museet udstiller hovedværker af Willumsen: malerier, tegninger, grafik, keramik, skulpturer, fotografier og arkitektur.

Willumsens Museum eller udstillingen af Willumsens værker kunne opleves i Ribe, Kurveholmen 2. Her så et museum på initiativ af redaktør Victor Pedersen første gang dagens lys. Museet/samlingen kunne opleves frem til 1980.

Ekstern kilde/henvisning 
 Museets website

Referencer 

Kunstmuseer i Danmark
Bygninger, konstruktioner og anlæg i Frederikssund
Museer etableret i 1957
Museer i Region Hovedstaden
Statsanerkendte museer i Danmark
Kultur i Frederikssund
H.H. Scullard

Howard Hayes Scullard (9. februar 1903 – 31. marts 1983) var en britisk oldtidshistoriker med speciale i romersk historie.

Han blev i 1959 professor i oldtidshistorie ved King's College i London, hvorfra han i 1979 gik på pension.

Scullard har deltaget som forfatter på Cambridge Ancient History-projektet, og han har skrevet en del artikler og bøger om romersk historie, hovedsageligt om perioden før kejser Neros død.

Scullard var redaktør på The Oxford Classical Dictionary sammen med bl.a. N.G.L. Hammond.

Udvalgt litteratur 
 Scipio Africanus
 A History of the Roman World
 The Etruscan Cities and Rome
 From Gracchi to Nero

Historikere fra Storbritannien
Duane W. Roller

Duane W. Roller (født 7. oktober 1946) er professor i græsk og latin ved The Ohio State University i USA.

Med sin uddannelse som oldtidshistoriker og arkæolog i rygsækken har Roller udgivet flere artikler og bøger om et af udkantsområderne i den antikke verden, nemlig Nordvestafrika og Gibraltar-strædet.

Roller har skrevet et moderne og opdateret værk om kong Juba 2. og dronning Kleopatra Selene af Mauretanien, en bog, der er den nyeste inden for dette område.

Udvalgt litteratur 
 The World of Juba II and Kleopatra Selene (2003)

Historikere fra USA
John Richardson

John Stuart Richardson er en britisk oldtidshistoriker med speciale i Spanien under romerne.

Richardson er professor i antikkens historie ved universitetet i Edinburgh. Han er en af verdens førende eksperter på romersk Spanien og dette har da også resulteret i en del bøger om emnet.

Udvalgt litteratur 
 Hispaniae – Spain and the development of Roman imperialism 218-82 BC (1986)
 The Romans in Spain (1996)
 Appian, Wars of the Romans in Iberia – Iberike (2000)

Tjek fødsels- og dødsår
Historikere fra Storbritannien
Professorer fra Storbritannien
Modtagere af Royal Medal